
Kora újkori boszorkányperek a Veszprém vármegyei pápai járás területén

Kulcsszavak: Boszorkányper, Pápa, kora újkor, jogtörténet
A 16–18. századi Magyarország területén több térségben is bonyolítottak le boszorkánypereket, köztük a bemutatni kívánt Pápa és térségében is. A település kora újkori történelmét egyrészt átjárták a konfliktusok és a törökkel– majd a császári seregekkel való hadakozás. A település mindeközben többször is gazdát cserélt, míg a 17. században már végérvényesen az Esterházy család birtokába került. Dolgozatom célja öt boszorkánypernek a bemutatása rámutatva egyrészt arra, hogy milyen társadalmi problémák húzódtak a vádak mögött, másrészt pedig, hogy a perek kimenetelét hogyan befolyásolták a korszak eseményei, például a vallási harcok, amelyek természetesen az általam vizsgált térséget is érintették. Emellett a dolgozat választ kíván adni arra, hogy miért is nem alakult ki nagyobb vádaskodási hullám a térségben. A téma bemutatásában a térség helytörténete mellett nagy hangsúlyt kapa jogtörténet is, mivel ezek nagyban befolyásolták a boszorkánynak vélt személyek perbe fogását és a perek lebonyolítását is. A dolgozat megírásához, a boszorkányperek eredeti leírását használtam fel, melyeket levéltári kutatás, valamint forráskiadványok felhasználásával értem el.



